Diskusjon:Narvik Studentersamfunn

message: Jeg er webmaster på www.samfunnet.no, NSS' websider. Denne wikipedia-artikkelen inneholder en god del feil, unøyaktigheter og mangler referanser. Mye av teksten er åpenbart hentet fra studentersamfunnets websider. Det er ikke noe som jeg vil prioritere, men jeg skal prøve å oppdatere artikkelen for å fjerne de verste blemmene, og etter hvert linke til den fra websidene når kvaliteten er god nok. Som en bekreftelse på at dette stemmer, se http://www.samfunnet.no/wikipedia Zokum (diskusjon) 21. mar 2012 kl. 13:42 (CET)
replies: text: Det synes jeg absolutt du skulle prioritere ;) Kjempebra hvis du kan hjelpe til med å forbedre artikkelen! Jeg har forresten lagt inn NSS' websider som kilde. Selv om det er noen feil er det bedre at kilden er oppgitt, for da kan leseren kontrollere opp mot kilden hva som stemmer og ikke stemmer :) Det hadde også vært supert om du kjenner til uavhengige kilder, for eksempel omtale i media e.l. – Danmichaelo (δ) 21. mar 2012 kl. 14:03 (CET)
replies: text: : Skal se hva jeg får tid til. Den beste kilden er antagelig lokalavisa Fremover og bokverket om Høgskolen 1955-2005. Jeg skal ha en kopi av boka liggende, ISBN er gode referanser. Er du i fra Narvik, eller har du noen tilknytning til HiN/NSS? Om du kjenner til IRC så er mange av de aktive studentene å treffe på #hin på EFNet. Zokum (diskusjon) 21. mar 2012 kl. 15:23 (CET)
replies: text: :: Nei, har ikke engang vært i Narvik (enda)... Er bare en aktiv wikipedianer som prøver å hjelpe nye brukere innimellom :) Noen referanser fra boka vil være en klar styrke for artikkelen. Bruk gjerne . For å markere hvilke påstander som kommer fra hvilke kilder kan du bruke ..... Det står litt på WP:K, og ellers kan du se hvordan det er gjort i andre artikler, som denne. – Danmichaelo (δ) 21. mar 2012 kl. 19:24 (CET)
Vennligst slutt med å endre høgskolen til høyskolen. Høgskolen er godkjent bokmål, og skolen heter Høgskolen i Narvik. Det ser veldig inkonsekvent ut med høyskolen / Høgskolen i Narvik. HiN er ganske bevisste på at en skal bruke høgskolen. Zokum (diskusjon) 21. mar 2012 kl. 23:17 (CET)

text: Høyskole er gjengs, tradisjonell bokmål. Jeg er uenig i prinsippet om at valget av ordformer skal bestemmes ut ifra det forhold at egennavnet Høgskolen i Narvik nevnes ett eller to steder i hele artikkelen. Det er like meningsløst som at man konsekvent skulle måtte skrive "en høg verdi" eller "New York er kapitalismens høgborg" fordi Høgskolen i Volda nevnes ett sted i en artikkel, eller at at man måtte skrive "byens hamn" fordi Mehamn nevnes et sted i en artikkel, eller at man måtte skrive "alle veger fører til Rom" fordi Vegvesenet nevnes i en artikkel, eller at man måtte skrive "en ny botnnotering" fordi Skibotn nevnes et sted i en artikkel. Dette er en grunnleggende tullerusk idé som bærer galt avsted. - Ssolbergj (diskusjon) 22. mar 2012 kl. 00:49 (CET)
replies: text: :Det er som sagt lovlig bokmål og den formen som brukes ved studiestedet og innad i studentersamfunnet. Sammenligningene dine er ellers irrelevante da det her er snakk om samme ordet, nemlig begrepet høgskole og ikke ordet høy. Høgskolen i Narvik er en høgskole. Zokum (diskusjon) 22. mar 2012 kl. 01:22 (CET)
replies: text: ::Det er mange alternative ordformer i det norske språk. Det juridiske begrepet i Norge er høyskole, jf. Lov om universiteter og høyskoler. Jeg ser ikke hvorfor man her skal ta hensyn til spørsmål om hva som muligens oftest skrives lokalt. - Ssolbergj (diskusjon) 22. mar 2012 kl. 01:36 (CET)
replies: text: :::Slik jeg har oppfattet det på HiN, skal det skrives høgskole, og en er konsekvent på å bruke dette begrepet på HiN. Jeg har alikevel kommet til et kompromiss jeg tror vi alle kan leve med, nemlig bare unngå å bruke det ordet. Bruk heller bygget eller lignende hvor det er naturlig og skolens fulle navn hvor det er naturlig. Jeg har også fjernet høyskole foran juleballet da dette ikke er i regi av skolen, men i regi av NSS. Jeg anser det som smør på flesk å skrive studentersamfunnets juleball. Zokum (diskusjon) 22. mar 2012 kl. 02:03 (CET)
replies: text: ::::Jeg tror heller ikke det er så rart at man antar at det riktigste er å skrive høgskole, da man er omgitt av skolens formelle egennavn på alle kanter.Det er interessant at innføringen av ordet høgskole (som et alternativ til det tradisjonelle høyskole) i bokmål på nittenhundretallet var en del av det svært omstridte og forsåvidt mislykkede samnorskprosjektet. Du kan lese et blogginnlegg om akkurat dette her. Ja, dette kompromisset høres bra ut. - Ssolbergj (diskusjon) 22. mar 2012 kl. 02:45 (CET)
Når det gjelder kilder kan jeg godt legge inn referanser til hver enkelt side som dekker noe som artikkelen omhandler. Er det noen som har et greit forslag på hvordan man kan løse dette uten å ha en bråte med kilde-henvisninger. Det er mulig i CSMset på www.samfunnet.no å ganske kjapt lage en custom side som har flere tekster, en side er vanligvis bare en 'tekst'. Da kan man bare slenge inn alle relevante tekster på en adresse, og således bare linke til denne ene siden. Er det en akseptabel løsning? Det vil fortsatt være slik at om man endrer en 'tekst' vil denne aggregatsiden også få den teksten endret. Zokum (diskusjon) 26. mar 2012 kl. 05:25 (CEST)

message: Jeg har nettopp endret 3 ekstern(e) lenke(r) i artikkelen Narvik Studentersamfunn. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20140917184929/http://samfunnet.no/index.php?vis=nss-historikk til http://www.samfunnet.no/index.php?vis=nss-historikk
*La til arkivet https://web.archive.org/web/20140219041552/http://www.stroganoff.no/historie/stroganoffs-historie/ til http://www.stroganoff.no/historie/stroganoffs-historie/
*La til arkivet https://web.archive.org/web/20131125210949/http://samfunnet.no/index.php?vis=nss-aeres til http://www.samfunnet.no/index.php?vis=nss-aeres
Med hilsen—InternetArchiveBot (Rapporter feil) 13. nov. 2018 kl. 07:43 (CET)
thread_title:  Endret eksterne lenker